Die San is dus 'n verenigde groep met 'n kollektiewe geheue, wat aansluit by die agtste sekondere kenmerk van magies realistiese tekste.
Deur sy "liefieklip" wat in sy handpalm vasgegroei is, ontstaan twyfel by die leser oor die interpretasie daarvan as magies of realisties--dit is in werklikheid hoogs onwaarskynlik dat hy so lank die klip vasgehou het dat dit uiteindelik in sy handpalm kon vasgroei; tog word dit nie bevraagteken of as buitengewoon beskou nie.